
A V I Z

asupra propunerii legislative privind combaterea marginalizării sociale.



Cu adresa nr.94 din 24 mai 1999, înregistrată sub nr.394/XVIII/11 din 25 mai 1999, Secretarul general al Camerei Deputaţilor a trimis Comisiei juridice, de disciplină şi imunităţi,  spre dezbatere şi avizare,  propunerea legislativă menţionată mai sus.



În şedinţa din 11 mai 2000, Comisia juridică, de disciplină şi imunităţi a examinat propunerea legislativă  şi a hotărât, cu majoritate de voturi, să o avizeze favorabil, cu recomandarea pentru comisia sesizată în fond, de a solicita punctul de vedere al Guvernului şi de a ţine seama de conţinutul său precum şi de observaţiile de redactare din Avizul favorabil nr.508/21.05.1999, al Consiliului Legislativ.



Având în vedere conţinutul juridic şi obiectul reglementării, propunerea legislativă face parte din categoria legilor ordinare. 

